hotchpotch/miracl-hf-unified huggingface dataset:
जय जवान जय किसान
जय जवान जय किसान भारत का एक प्रसिद्ध नारा है। यह नारा सबसे पहले १९६५ के भारत पाक युद्ध के दौरान भारत के तत्कालीन प्रधानमंत्री श्री लाल बहादुर शास्त्री ने दिया था। इसे भारत का राष्ट्रीय नारा भी कहते हैं जो जवान एवं किसान के श्रम को दर्शाता है।
ज्वारबंधन
खगोलशास्त्र में ज्वारबंधन (tidal locking, gravitational locking) उस स्थिति को कहते हैं जब अपनी कक्षा (ऑरबिट) में परिक्रमा करती हुई किसी खगोलीय वस्तु और उसके गुरुत्वाकर्षक साथी के बीच कोणीय संवेग (angular momentum) की अदला-बदली नहीं होती। साधारणतः इस स्थिति में वह वस्तु अपने साथी की ओर एक ही मुख रखती है। इसका एक प्रमुख उदाहरण पृथ्वी का चंद्रमा है जो पृथ्वी के साथ ज्वारबंध है और पृथ्वी की तरफ़ उसका एक ही मुख रहता है, जिस कारण से पृथ्वी से उसका केवल एक ही मुख दिखता है और उसका उल्टा मुख देखने के लिए पृथ्वी छोड़कर अंतरिक्ष यान से चंद्रमा के पीछे जाना होता है।
जब कोई वस्तु किसी दूसरी वस्तु की परिक्रमा करती है तो वे एक दूसरे पर ज्वारभाटा बल का प्रभाव डालती हैं, जिस से धीरे-धीरे उनका घूर्णन काल (रोटेशन) और कक्षीय अवधि (रेवोल्यूशन) की दो अवधियाँ समान होती चली जाती हैं और अंततः ज्वारबंधन हो जाता है। यह छोटे आकार की वस्तु में तेज़ी से और बड़े आकार की वस्तु में धीरे-धीरे होता है। यही कारण है कि चंद्रमा का पृथ्वी के साथ ज्वारबंध है लेकिन पृथ्वी का चंद्रमा के साथ अभी नहीं हुआ है। जब दोनों वस्तुओं का आकार एक-दूसरे के समीप हो तो दोनों में ही ज्वारबंध उत्पन्न हो जाता है। प्लूटो और उसके उपग्रह शैरन के बीच ऐसा है - प्लूटो का एक ही मुख शैरन के भी एक ही मुख के आमने-सामने सदैव के लिए अटका हुआ है।
ज्वारबंध ग्रहों पर जीवन उत्पन्न होने की सम्भावनाओं पर खगोलशास्त्रियों में काफ़ी विवाद चल रहा है।
ऐसी स्थितियों में जब कक्षा विकेन्द्रित (eccentric) और ज्वारभाटा प्रभाव कमज़ोर हो तो छोटी वस्तु, सीधा ज्वाबंध होने की बजाय, घूर्णन-कक्षा अनुनाद (spin-orbit resonance) में आ सकती है। इसमें उस वस्तु के घूर्णन काल और उसकी कक्षीय अवधि के बीच एक सरल अनुपात (रेशो) देखा जाता है। मसलन बुध ग्रह का घूर्णन काल और उसकी सूरज के इर्द-गिर्द परिक्रमा की कक्षीय अवधि में 3:2 का अनुनाद है।
अतर्रा
अतर्रा (Atarra) भारत के उत्तर प्रदेश राज्य के बांदा ज़िले में स्थित एक नगर है।राजधानी नई दिल्ली से ५०० किमी दक्षिण-पूर्व में, देश के मध्य भाग में, बांदा जिले और उत्तर प्रदेश राज्य में स्थित है। समुद्र तल से १४१ मीटर ऊपर अतर्रा बुज़ुर्ग [ उद्धरण वांछित ] में स्थित है , और इसमें ४६,१६८ निवासी हैं। [1]
अतर्रा को ब्रिटिश हुकूमत में 1874 में पहली राजधानी नई दिल्ली से ५०० किमी दक्षिण-पूर्व में, देश के मध्य भाग में, बांदा जिले और उत्तर प्रदेश राज्य में स्थित है। समुद्र तल से १४१ मीटर ऊपर अतर्रा बुज़ुर्ग  उद्धरण वांछित  में स्थित है , और इसमें ४६,१६८ निवासी हैं। नगर पंचायत का दर्जा मिला फिर आजादी के बाद 1967 में नगर पालिका का दर्जा मिला। नगर पंचायत में पहले चेयरमैन जमींदार मुन्नू लाल अवस्थी के करिन्दा ठाकुर मतोला सिंह बने तो नगर पालिका गठन के बाद पहले चेयरमैन छेदी लाल दुबे बने। गौरवशाली इतिहास समेटे इस नगर पालिका क्षेत्र में अभी भी बिजली पानी जैसी मूलभूत जरूरतों की दरकार है।नगर पालिका परिषद अतर्रा को बी श्रेणी का दर्जा अभी तक नहीं मिला है। कहने को नगर पालिका पर व्यवस्थाएं नगर पंचायत की तरह है। 25 वार्डो वाली नगर पालिका में 25 वार्ड है। कुल 33154 मतदाता है। आबादी का 62.09 फीसदी मतदाता है। 20 मतदान केंद्र व 49 बूथ है। दो जोन व पांच सेक्टर चुनावी व्यवस्था के लिए बने।अंग्रजी हुकूमत में 1914 गठन के बाद ठा मतोला सिंह अध्यक्ष बने। इसके बाद बैजनाथ कमाण्डर, जगन्नाथ सिंह, राजाराम रूपौलिहा, शिवराम सिंह, बृजगोपाल पाण्डेय अध्यक्ष बने। 2 अक्टूवर 1967 को टाउन एरिया से नगर पालिका परिषद का दर्जा अतर्रा को मिला। पहले चेयरमैन 1970 में छेदी लाल दुबे हुये। लेकिन कुछ समय बाद विवाद के चलते कई आंशिक चेयर मैन ओमकारनाथ अग्रवाल, श्रीनिवास गुप्ता, दयाल चन्द्र जाटव आदि रहे। 1988 में लाला घनश्याम सिंह अध्यक्ष निर्वाचित हुए। 1995 में रमेश चन्द्र कुरील, वर्ष 2000 में कल्लूराम जाटव, 2006 में भरतलाल कोटार्य व वर्ष 2012 में पुष्पा जाटव चेयर मैन चुनी गई।
नागोद
नागोद (Nagod) या नागौद (Nagaud) भारत के मध्य प्रदेश राज्य के सतना ज़िले में स्थित एक नगर है। यह इसी नाम की तहसील का मुख्यालय भी है। नागोद सतना शाहर से की दूरी पर स्थित है।
यहाँ पूर्व में प्रतिहार राजपूतों का शासन हुआ करता था। ब्रिटिश राज और उस से पूर्व के दिनों में यहाँ नागौद रियासत अवस्थित थी, जिसकी स्थापना सन् 1344 में हुई थी।
भारत की 2011 जनगणना के अनुसार नागोद नगर में 22,568 निवासी थे, जिसमें से 11,868 पुरूष और 10,700 स्त्रियाँ थीं। पूरे नागोद तहसील के सभी गाँव-नगरों में कुल 2,32,391 निवासी थे, जिसमें से 1,21,050 पुरुष और 1,11,341 स्त्रियाँ थीं।
निर्गम यंत्र
निर्गम यंत्र (output device) किसी कम्प्यूटर या कम्प्यूटर प्रणाली से जुड़ा एक ऐसा यंत्र होता है जो सूचना ले और उसे कम्प्यूटर के दिए हुए निर्देशों के अनुसार किसी रूप में प्रदर्शित करे, जैसे कि काग़ज़ पर छापना, स्क्रीन पर प्रदर्शित करना, स्पीकर पर ध्वनी उत्पन्न करना, इत्यादि। आमतौर पर यह प्रदर्शन मानवों द्वारा समझे जाने या अनुभव करने के ध्येय से किया जाता है। कम्प्यूटर मॉनीटर, प्रिंटर, वग़ैराह निर्गम यंत्रों के उदाहरण हैं। इनके विपरीत निवेश यंत्र (input device) का काम मनुष्यों और अन्य बाहरी स्रोतों से सूचना लेकर कम्प्यूटर प्रणाली में उपयोग के लिए अंदर ले जाना है।
शर्मिला चक्रवर्ती
शर्मिला चक्रवर्ती () (जन्म ; ०४ मार्च १९६१पश्चिम बंगाल ) एक पूर्व भारतीय महिला क्रिकेट खिलाड़ी है जो भारतीय महिला क्रिकेट टीम के लिए टेस्ट क्रिकेट और एक दिवसीय अंतर्राष्ट्रीय क्रिकेट खेला करती थी।
साफ़ो
साफ़ो (/ˈस्æfoʊ/; अटारी ग्रीक , Aeolic ग्रीक , "Psappho" ) (सी. 630 – सी. 570 ईसा पूर्व) लेस्बोस द्वीप से एक पुरातन यूनानी कवि थी। साफ़ो की कविता प्रगीतक कविता थी, और उसे प्यार के बारे में अपनी कविताएं के लिए सबसे अधिक जाना जाता है। उसकी अधिकतर कविताएं अब खो चुकी हैं, और जो बची हैं वह भी खंडित रूप में मिलती हैं। और यहाँ तक प्रगीतक कविता का सवाल है साफ़ो के नाम मात्र तीन टोटके संरक्षित रहे हैं, लेकिन यह वास्तव में हेलेनिस्टिक अनुकरण है।
साफ़ो के जीवन संबंधी बहुत कम जाना जाता है। वह लेस्बोस द्वीप से एक धनी परिवार से थी, हालांकि उसके माता-पिता दोनों के नाम  अनिश्चित हैं। प्राचीन सूत्रों का कहना है कि उसके तीन भाई थे  जिनमें से दो के नाम का उल्लेख भाइयों कविता में है जिसका पता 2014 में चला। उनको 600 ई. पू.,के आसपास सिसिली निर्वासित किया गया था और संभव है 500 ई. पू तक हो काम करना जारी रखा।
Sappho की कविता प्राचीन काल के अधिक अरसे में अच्छी तरह से जाना जाता था और इसकी बहुत प्रशंसा की जाती थी  और उसको हेलेनिस्टिक अलैग्जैन्द्रिया के प्रमुख विद्वानों द्वारा प्रमुख समझे जाते नौ प्रगीत कवियों में समझा जाता था। आज भी Sappho की कविता को असाधारण माना जाता है, और उसके काम ने अन्य लेखकों को आज तक प्रभावित करना जारी रखा है। अकादमिक हलकों के बाहर, वह शायद एक ही सेक्स के लिए इच्छा के एक प्रतीक के रूप में, विशेष रूप से महिलाओं के बीच सब से अधिक जाना जाता है।
आज, साफ़ो महिला समलैंगिकता का प्रतीक है; आम शब्द लेस्बियन साफ़ो के लिए एक संकेत है। हालांकि, उसे हमेशा ऐसा नहीं माना जाता रहा। शास्त्रीय अथीनियान कॉमेडी में Sappho को एक अनेक संबंध रखने वाली विषमलैंगिक औरत के रूप में पेश किया गया था, और यह हेलेनिस्टिक दौर में जाकर हूया कि पहली ग्वाहिएँ संरक्षित रह पाई जो स्पष्ट Sappho की होमो कामुकता की चर्चा करती हैं। हालांकि, इन प्राचीन लेखकों का यह मानना मालूम नहीं होता की Sappho के अन्य महिलाओं के साथ वास्तव में यौन संबंध थे, और देर बाद दसवीं सदी में सुदा ने यह रिकॉर्ड किया है कि Sapph पर "बदनाम करने के लिए यह आरोप लगाया गया," कि उसके अपने "महिला विद्यार्थियों" के साथ यौन संबंध थे।
परिधीय यंत्र
परिधीय यंत्र (peripheral, पेरिफ़रल) ऐसा यंत्र है जिसके द्वारा संगणक (कम्प्यूटर) में सूचना पहुँचाई जाती है या संगणक से बाहर पहुँचाई जाती है।
परिधीय यंत्र मुख्य रूप से तीन प्रकार के होते हैं:
निवेश/निर्गम
निवेश/निर्गम (input/output, इन्पुट/आउटपुट) या आई/ओ (I/O) किसी संगणक (कम्प्यूटर) और प्रयोगकर्ता या किसी अन्य सूचना प्रणाली के बीच में सूचना के संचार को कहते हैं। निवेश (input) वह संकेत होते हैं जो बाहरी दुनिया से संगणक को प्राप्त होते हैं और निर्गम (output) वह संकेत होते हैं जो संगणक से बाहरी दुनिया को जाते हैं। आमतौर से इन संकेतों का प्रसार परिधीय यंत्रों के द्वारा करा जाता है।1) कुञ्जीपटल (की-बोर्ड) : की-बोर्ड एक प्रमुख इनपुट डिवाइस है | इसके द्वारा कम्प्यूटर में बटनों (keys) के माध्यम से डाटा इनपुट किया जाता है | की-बोर्ड को हिन्दी भाषा में कुंजी-पटल कहा जाता है क्योंकि इसमें बहुत-सी कुंजियाँ या बटन (keys) होती है, जिनके माध्यम से कम्प्यूटर को शब्द, संख्या, चिन्ह आदि इनपुट दिये जाते हैं | यह बिलकुल टाइपराइटर के समान दिखाई देता है |
2) माउस (mouse) : माउस एक विशेष प्रकार की इनपुट डिवाइस है | इसका प्रयोग हाँथ में पकड़कर किया जाता है | इसके द्वारा मॉनीटर पर कर्सर (cursor) को नियन्त्रित (control) किया जाता है, जो एक स्क्रीन पर एक तीर () की भाँति दिखाई देता है | मौसिकी ऊपरी सतह पर सामान्यतः 2 बटन होते हैं जिन्हें दायाँ बटन (right button) या बाँया बटन (left button) कहते हैं | माउस की निचली सतह में एक रबर बॉल (rubber ball) या एलईडी (LED) का प्रयोग किया जाता है जिनके साथ लगे sensor समतल सतह पर माउस के सरकने या move होने की गति को कम्प्यूटर में भेजते हैं जो स्क्रीन पर कर्सर को नियन्त्रित करता है |
1) मॉनीटर (Monitor) : मॉनीटर एक प्राइमरी आउटपुट डिवाइस है | इसे विजुअल डिस्प्ले यूनिट (VDU) भी कहा जाता है | इसका प्रयोग कम्प्यूटर द्वारा क्रियान्वित (process) किये गये डाटा के परिणाम या सूचनाओं को देखने के लिये किया जाता है | यह परिणामों या सूचनाओं को सॉफ्ट कॉपी के रूप में दिखाता है |
2) प्रिन्टर (Printer) : प्रिंटर एक आउटपुट डिवाइस है | इसका प्रयोग डाटा या सूचनाओं को हार्ड कॉपी अर्थात कागज पर प्रिंटेड रूप में प्राप्त करने के लिये किया जाता है |
3) प्रॉजेक्टर (Projector) : Projector भी एक आउटपुट डिवाइस है। ये डिवाइस ज़्यादातर office work में इस्तेमाल किया जाता है। Projector को कम्प्युटर के साथ कनैक्ट किया जाता है और इसे एक बड़े से परदे या दीवार के ऊपर प्रोजेक्ट किया जाता है। जिसके बजेसे कम्प्युटर से अनेवाली visual बड़ी दिखती है। जेसे फिल्म हाल में बड़े परदे पर फिल्म को दिखाया जाता है ये भी उसी प्रकार काम करता है।
निवेश यंत्र
निवेश यंत्र (input device) किसी कम्प्यूटर या कम्प्यूटर प्रणाली से जुड़ा एक ऐसा यंत्र होता है जो किसी प्रयोगकर्ता या अन्य प्रणाली से किसी कम्प्यूटर तक सूचना ले जाए। माउस और कुंजीपटल (कीबोर्ड) ऐसे यंत्रों के उदाहरण हैं। इनके विपरीत निर्गम यंत्र (output device) का काम कम्प्यूटर प्रणाली से सूचना लेकर मनुष्यों और अन्य बाहरी प्रणालियों तक पहुँचाना है।
प्रदर्शन यंत्र
प्रदर्शन यंत्र (display device) ऐसा निर्गम यंत्र (आउटपुट यंत्र) होता है जिसमें सूचना दिखने वाले या (कम दृष्टि वाले लोगों के लिए) स्पर्श कर सकने वाले रूप में पर्दर्शित हो। टेलिविज़न और कम्प्यूटर मॉनिटर इसका एक उदाहरण है।
जूडिथ रेसनिक
जूडिथ अर्लेन रेसनिक अंतरिक्ष में जाने वाली दूसरी अमेरिकी महिला अंतरिक्ष यात्री थी। वह अंतरिक्ष में जाने वाली पहली यहूदी अमेरिकी थी और यहूदी जाति की पहली महिला थी। वह एक अमेरिकी इंजीनियर और एक नासा की अंतरिक्ष यात्री थी जिनकी मृत्यु अंतरिक्ष शटल चैलेंजर मिशन STS-51-L के लॉन्च के दौरान हुई थी। जूडिथ रेसनिक का जन्म ५ अप्रैल १९४९ को अक्रोन, ऑहियो में हुआ था। उनके माता-पिता साराह और मर्विन दोनों ही यहूदी परदेशवासी थे जो की यूक्रेन से आए थे। 1966 में वह फायरस्टोन हाई स्कूल से ग्रेजुएट हुई थी। उनहोंने गणित के क्षेत्र में उत्कृष्ट प्रदर्शन दिखाया और शास्त्रीय पियानो बजाने में भी ख्याति पाई। फायरस्टोन हाई स्कूल में उन्होंने एक आदर्श SAT स्कोर हासिल किया और उस वर्ष की अकेली अमेरिकी महिला थी। उन्होंने १९७० में पिट्सबर्ग में कार्नेगी मेलॉन विश्वविद्यालय से इलेक्ट्रिकल इंजीनियरिंग में बी.एस प्राप्त किया। और उसी वर्ष उन्होंने अपने सहपाठी माइकल ओल्डक से विवाह कर लिया। १९७७ में उन्होंने मैरीलैंड विश्वविद्यालय से इलेक्ट्रिकल इंजीनियरिंग में पीएच.डी की डिग्री हासिल की। वह Tau Beta Pi और Alpha Epsilon Phi की सदस्य भी थी।
स्नातकता के बाद रेसनिक ने एक [[डिजाइन [[इंजीनियर]] के रूप में [[आरसीए]] में काम करना शुरू किया और उसके बाद उन्होंने विभिन्न [[NASA]] परियोजनाओं के साथ काम किया। रेसनिक [[अभिनेत्री]] [[निकोल्स]] द्वारा जनवरी १९७८ में अंतरिक्ष यात्री के कार्यक्रम में [[भर्ती]] की गयी थी, जो NASA के लिए एक भर्ती करने वाले के रूप में काम कर रही थी। उनकी पहली अंतरिक्ष उड़ान डिस्कवरी की पहली यात्रा पर एक मिशन के विशेषज्ञ के रूप में थी, जो की अगस्त से सितम्बर १९८४ तक थी। वह एक मिशन विशेषज्ञ विदेश दावेदार थी STS-51-L के लिए।[[File:STS-41-D Crew Enjoying Space - GPN-2004-00024.jpg|thumb|STS-41-D कर्मी दल अंतरिक्ष में- GPN-2004-00024]]रेसनिक अंतरिक्ष में जाने वाली पहली यहूदी अमेरिकी थी और दूसरी अमेरिकी महिला [[सैली राइड]] के बाद पर वह चौथी महिला थी जिन्होंने अंतरिक्ष में उड़ान भरी थी। अपनी पहली उड़ान के दौरान उन्हें अपनी हल्की कलाबाजी और हास्य के कारण प्रशंसित भी किया गया था। उनकी पहली अंतरिक्ष उड़ान चर्चा में थी। उनकी [[ग्रहपथ]] की यात्रा दैनिकी १४५ घंटो की थी। उनकी मृत्यु अपने अंतरिक्ष मिशन के दौरान २८ जनुअरी १९८६ में, ३६ साल की उम्र में हुई थी।[[File:Challenger flight 51-l crew.jpg|thumb|चैलेंजर उड़ानt 51-l कर्मी दल]][[श्रेणी:महिला अंतरिक्ष यात्री]] [[श्रेणी:अमेरिकी यहूदी]] [[श्रेणी:१९८६ में निधन]] [[श्रेणी:अमेरिका के अंतरिक्षयात्री‎]]
संकेतन यंत्र
संकेतन यंत्र ऐसा निवेश यंत्र होता है जिसके द्वारा किसी प्रयोगकर्ता को किसी संगणक (कम्प्यूटर) में एक दिक् में किसी एक बिन्दु या स्थान चुनकर उसकी सूचना देने के लिए सक्षम करा जाता है। उदाहरण के लिए माउस ऐसा एक यंत्र है जो प्रयोगकर्ता को एक द्विआयामी दिक् में एक बिन्दु चुनने देता है।
कन्दावु प्रान्त
कन्दावु (Kadavu) प्रशांत महासागर में स्थित फ़िजी देश का एक प्रान्त है। यह उस देश के पूर्वी विभाग में स्थित है। भौगोलिक रूप से इसमें कन्दावु द्वीप, ओनो द्वीप, गालोआ द्वीप, न्द्रावुनी द्वीप, मातानुकु द्वीप, बुलिया द्वीप, नागिगिआ द्वीप और कुछ अन्य द्वीप सम्मिलित हैं।
फ़िजीयाई भाषा को रोमन लिपि में लिखा जाता है लेकिन इसमें "d" व्यंजन का उच्चारण अंग्रेज़ी की भांति "द" न होकर "न्द" होता है।
लाउ प्रान्त
लाउ (Lau) प्रशांत महासागर में स्थित फ़िजी देश का एक प्रान्त है। यह उस देश के पूर्वी विभाग में स्थित है। भौगोलिक रूप से इसमें लाउ द्वीपसमूह सम्मिलित है, जिसमें 60 से अधिक द्वीप आते हैं।
लोमइवीती प्रान्त
लोमइवीती (Lomaiviti) प्रशांत महासागर में स्थित फ़िजी देश का एक प्रान्त है। यह उस देश के पूर्वी विभाग में स्थित है। भौगोलिक रूप से इसमें लोमाइवीती द्वीपसमूह सम्मिलित है जिसमें 7 मुख्य और कई अन्य छोटे द्वीप आते हैं। प्रान्तीय राजधानी लेवुका है, जो फ़िजी का सबसे पहला आधुनिक नगर था और सन् 1871 -1877 काल में देश की राजधानी भी रहा।
रा प्रान्त
रा (Ra) प्रशांत महासागर में स्थित फ़िजी देश का एक प्रान्त है। यह उस देश के पश्चिमी विभाग में स्थित है। भौगोलिक रूप से यह विति लेवु द्वीप के उत्तरी भाग में विस्तृत है।
कन्दावु द्वीपसमूह
कन्दावु द्वीपसमूह (Kadavu archipelago, Kadavu group) प्रशांत महासागर के दक्षिणी भाग में स्थित फ़िजी देश का एक द्वीपसमूह है जो उस देश के विति लेवु द्वीप से दक्षिण में स्थित है। प्रशासनिक रूप से यह कन्दावु प्रान्त में गठित है जो फ़िजी के पूर्वी विभाग में आता है। इसमें कन्दावु द्वीप, ओनो द्वीप, गालोआ द्वीप, न्द्रावुनी द्वीप, मातानुकु द्वीप, बुलिया द्वीप, नागिगिआ द्वीप और कुछ अन्य द्वीप सम्मिलित हैं। कन्दावु द्वीप इसका सबसे बड़ा द्वीप है और पूरे फ़िजी देश का चौथा सबसे बड़ा द्वीप भी है।
फ़िजीयाई भाषा को रोमन लिपि में लिखा जाता है लेकिन इसमें "d" व्यंजन का उच्चारण अंग्रेज़ी की भांति "द" न होकर "न्द" होता है।
वाक्पति (चन्देल)
वाक्पति ( 845 - 865 ई) चन्देल राजवंश का एक शासक था। चन्देल शिललेखों से पता चलता है कि उसने 'क्षितिप' की उपाधि धारण की थी। उससे सम्बन्धित दो शिलालेख खजुराहो से प्राप्त हुए हैं जिन पर विक्रम संवत १०११ (९५४ ई) तथा विक्रम संवत १०५९ (१००२ ई) अंकित है। अपने पिता नन्नूक की मृत्यु के पश्चात वह गद्दी पर बैठा।
भूस्थिर उपग्रह प्रक्षेपण यान संस्करण 3 डी1
भूस्थिर उपग्रह प्रक्षेपण यान संस्करण 3 डी1 भूस्थिर उपग्रह प्रक्षेपण यान संस्करण 3 रॉकेट की प्रथम विकास उडान है। इसे अप्रैल 2017 में लांच किया जायेगा यह उडान भारत के लिए बहुत महत्पूर्ण है इसके द्वारा भारत संचार उपग्रह को स्वदेश में लांच करने की काबिलियत हासिल करेगा।
अदिति पंत
अदिति पंत एक समुद्र विज्ञानी हैं। 1983 में वह भारत के अंटार्कटिका अभियान का एक हिस्सा थीं और अंटार्कटिका जाने वाली पहली भारतीय महिला थीं (सुदिप्ता सेनगुप्ताके साथ)।
पुणे विश्वविद्यालय से अपनी ग्रैजुएशन के दौरान जब अदिति ने एलिस्टर हार्डी द्वारा प्रकाशित किताब दा ओपन सी(खुला समुंद्र)  पढ़ी तो वह समुंद्र विज्ञान में काम करने के लिए प्रेरित हुईं। अमरीकी छात्रवृत्ति मिलने पर उन्होंने हवाई विश्वविद्यालय से  समुद्री विज्ञान में मास्टर की डिग्री की।  बाद में उन्होंने  वेस्टफील्ड कॉलेज, लंदन विश्वविद्यालय से पीएचडी की।  उनका पीएचडी थीसिस समुद्री शैवाल की बनतर पर था। अपना अध्यन पूरा करने के बाद उन्होंने भारत में राष्ट्रीय समुद्र विज्ञान संस्थान, गोवा से जुड़ीं।
अदिति ने अपने कैरियर की शुरुआत राष्ट्रीय समुद्र विज्ञान संस्थान, गोवा में वहां के संस्थापक, एन.के. पनिकर से प्रेरित होकर की।  1973-76, वह तटीय अध्ययन में शामिल रहीं और पूरे भारत के पश्चिमी तट का दौरा किया। उन्होंने समुद्र विज्ञान और भूविज्ञानअनुसंधान के बारे में अंटार्कटिका के लिए तीसरे और पांचवें भारतीय अभियान में हिस्सा लिया।  वे अंटार्कटिक अभियान में शामिल होने वाली पहली भारतीय महिला हैं।
अदिति को भारत सर्कार द्वारा जया नैथिनी और कँवल विल्कु के साथ अंटार्कटिक कार्यक्रम के लिए अंटार्कटिक पुरुस्कार से संमानित किया गया।
प्रसृत अर्धविवृत अग्रस्वर
प्रसृत अर्धविवृत अग्रस्वर (open-mid front unrounded vowel) एक प्रकार की स्वर ध्वनी होती है जिसका प्रयोग कुछ भाषाओं को बोलने में होता है। अन्तर्राष्ट्रीय ध्वन्यात्मक वर्णमाला में इसे ɛ के चिन्ह द्वारा प्रदर्शित करा जाता है। हिन्दी में इसे "ऍ" के वर्ण के प्रयोग से लिखा जाता है।यह स्वर उच्चारण में 'ए' और 'ऐ' के बीच का स्वर है। उदाहरण के लिए, अंग्रेज़ी के तीन शब्दों को देखा जा सकता है:
हिंदी शब्दों में भी 'ऍ' की ध्वनि इस्तेमाल होती है लेकिन इसे प्रथानुसार लिखा नहीं जाता। हिंदी में अक्सर यदि 'ह' से पहले 'अ' की ध्वनि हो तो मानक रूप से उसे 'ऍ' उच्चारित किया जाता है। उदाहरण के लिए:
यदि इन्हें 'ऍ' की बजाए अन्य ध्वनि से बोला जाए तो उसे क्षेत्रीय लहजा माना जाता है:
अंग्रेज़ी के मूल के शब्दों में 'ऍ' की ध्वनी का उच्चारण 'ए' करने से ग़लतफ़हमियाँ हो सकती है। मसलन "डू यू हैव अ पॅन" ("do you have a pen", अर्थ: "क्या तुम्हारे पास कलम है") को ग़लती से "डू यू हैव अ पेन" ("do you have a pain", अर्थ: "क्या तुम्हें कोई दर्द हो रहा है") कहने से प्रशन का पूरा अर्थ ही बदल जाता है।
'ऍ' और 'ऐ' के प्रयोग हिन्दी और मराठी में भिन्न होते हैं। मराठी में (पूर्वी हिंदी की तरह) 'ऐ' का उच्चारण 'अइ' से मिलता संयुक्त स्वर (डिप्थाँग) होता है। उदाहरण के लिए मराठी में 'बैल' को 'बइल' और 'ऐनक' को 'अइनक' से मिलता हुआ पढ़ा जाता है। ठीक ऐसा ही पूर्वी हिन्दी क्षेत्रों में होता है। मराठी में 'ऍ' का प्रयोग मानक हिन्दी के 'ऐ' स्वर के बराबर होता है।
ऋतु क्रिधल
ऋतु क्रिधल, लखनऊ में जन्मीं और इसरो में एयरोस्पेस इंजीनियर के रूप में काम करती हैं। वे इसरो की परियोजना- मार्स/मंगल ग्रह परिक्रमा मिशन में संचार निर्देशिका थीं। उनके दो भाई और दो बहिनें हैं और उनके पिता फ़ौज में काम करते थे। बचपन से hi उन्हें आकाश की तरफ देखने का शौक था और यह बात उनके ज़हन में हमेशा रहिति थी कि चाँद छोटा बड़ा कैसे होता है और इसी सोच ने उनकी रुचि अंतरिक्ष अनुसंधान में बढ़ाई।  उनके समय में इसरो देश में अकेली ऐसी जगह थी, जहां वो अपना सपना साकार कर सकती थीं और इसी के चलते उन्होंने भौतिक विज्ञान में ग्रेजुएशन और फिर खूब मिहनत से गेट (GATE) परीक्षा पारित की और आईआईएससी से एयरोस्पेस इंजीनियरिंग में मास्टर डिग्री हासिल की।
फिर 1997 में उन्हें इसरो में नौकरी मिली। मंगल/ मार्स ऑर्बिटर मिशन (MOM) में उनका काम क्राफ्ट की स्वायत्तता का संकल्प्न और उसका संचालन सुनिश्चित करना था। यह किसी भी उपग्रह प्रणाली का मस्तिष्क है जो कि एक सॉफ्टवेयर प्रणाली है जो खुद से काम करने के लिए पहले से ही कोडित है कि किसी क्षतिग्रस्त समय में मशीन ही निर्णय ले सके कि कौनसा हिस्सा कब हटाना है।
मीरा कोसाम्बी
मीरा कोसाम्बी (24 अप्रैल 1939 – 26 फरवरी, 2015) एक प्रमुख भारतीय समाजशास्त्री थी। वह  प्रमुख इतिहासकार और गणितज्ञ, डी. डी. कोसाम्बी, की सबसे छोटी बेटी और एक बौद्ध विद्वान और एक पाली भाषा विशेषज्ञ आचार्य धर्मनंदा दामोदर कोसाम्बी की पोती थी। उस ने स्टॉकहोम विश्वविद्यालय समाजशास्त्र में पीएच. डी. प्राप्त की और भारत में शहरी समाजशास्त्र और महिलाओं के अध्ययन पर कई किताबें और लेख लिखे हैं। उसने  SNDT महिला विश्वविद्यालय, मुंबई में महिलाओं के अध्ययन के लिए अनुसंधान केंद्र में लगभग एक दशक के निदेशक के रूप में सेवा की। उसका बहुत प्रशंसित काम 19 वीं सदी की भारतीय नारीवादी पंडिता रमाबाई पर है जिनके लेखन को उसने मराठी से संकलित, संपादित और अनुवादित किया।
कोसाम्बी का निधन पुणे में एक संक्षिप्त बीमारी के बाद 75 साल की आयु में  26 फरवरी 2015  को हुआ।
डायना एडुल्जी
डायना एडुल्जी () (जन्म ; २६ जनवरी १९५६) एक पूर्व भारतीय महिला क्रिकेट खिलाड़ी है जो भारत की राष्ट्रीय महिला क्रिकेट टीम के टेस्ट और एक दिवसीय अंतरराष्ट्रीय क्रिकेट मैच खेला करती थी। डायना भारतीय महिला टीम की कप्तान भी रह चुकी है।
डायना को खेलों के सबसे बड़े पुरस्कार अर्जुन पुरस्कार से १९८३ में नवाजा गया था। और २००२ में पद्म श्री पुरस्कार से भी नवाजा गया था।
एकदिवसीय मैचों के लिए भारतीय क्रिकेट टीम की पहली महिला कप्तान डायना एडुल्जी थी।।
अंतरराष्ट्रीय महिला क्रिकेट में 100 विकेट लेने वाली प्रथम महिला
जल भराव
जल भराव तब होता है, जब जल को कहीं जाने का मार्ग नहीं मिलता और वह एक ही जगह कई समय तक वहीं रहती है। सामान्यतः घर के बर्तनों में एकत्रित जल को भी कहीं जाने का मार्ग नहीं मिलता, लेकिन वह केवल कुछ घंटों या ज्यादा से ज्यादा एक से दो दिन ही रहता है। उसके बाद उस जल को बदल दिया जाता है और ढक कर रखा जाता है, इस कारण इससे कोई हानिकारक प्रभाव नहीं पड़ता। लेकिन वही जल कई दिनों तक पड़े रहने पर उसमें जीवाणु पनपने लगते हैं। यह भी जल प्रदूषण के मुख्य कारणों में से एक है।
घर के आसपास या बाहर में कहीं किसी गड्डे के कारण बारिश होने पर वहाँ बारिश का पानी ठहरने लगता है।
यूरोपीय संसद
यूरोपीय संसद (ई॰पी॰) यूरोपीय संघ की निर्वाचित संसदीय संस्था है। यूरोपीय संघ की परिषद और यूरोपीय आयोग के साथ यह यूरोपीय संघ के विधायी कार्य संभालती है। संसद में 751 (पहले 766) सदस्य होते है जो कि दुनिया में भारत की संसद के बाद दूसरा सबसे बड़ा मतदाताओं का प्रतिनिधित्व करते हैं (2009 में 37.5 करोड़ मतदाता थे)। यह 1979 से हर पाँच साल में सार्वभौमिक मताधिकार द्वारा चुनी जा रही है।
विवृत स्वर
विवृत स्वर (open vowel) या निम्न स्वर (low vowel) ऐसी स्वर ध्वनि होती है जिसमें जिह्वा को मुँह में जितना नीचे और तालू से दूर रखा जाता है। उदाहरण के लिए "आ" ऐसा एक स्वर है।
संवृत स्वर
संवृत स्वर (close vowel) या ऊँचा स्वर (high vowel) ऐसी स्वर ध्वनि होती है जिसमें, बिना व्यंजन की ध्वनि बनाए, जिह्वा को मुँह में जितना सम्भव हो सके उतना ऊँचा और तालू से समीप रखा जाता है। उदाहरण के लिए "ई" ऐसा एक स्वर है। अगर जिह्वा को किसी संवृत स्वर से अधिक ऊपर उठाया जाए तो वायु-प्रवाह बंद हो जाता है और ध्वनि स्वर की नहीं बल्कि व्यंजन (कॉन्सोनेन्ट) की बन जाती है।
एकधा विधि
गणितीक्य इष्टतमीकरण (ऑप्टिमाइजेशन) के सन्दर्भ में, एकधा विधि (simplex method या simplex algorithm) रैखिक क्रमादेशन की प्रसिद्ध विधि है। इस विधि का सुझाव सबसे पहले टी एस मोजकिन (T. S. Motzkin) ने दिया था। इस विधिक का 'सिम्प्लेक्स विधि' इसलिये पड़ा है क्योंकि यह विधि 'सिम्प्लेक्स' के सिद्धान्त पर आधारित है।
कटवार (उत्तर प्रदेश)
कटवार उत्तर प्रदेश के जौनपुर जिले का एक ग्राम पंचायत है। यह इलाहाबाद-जौनपुर रेल प्रखंड का एक रेलवे स्टेशन है।
विवृत-समीप स्वर
विवृत-समीप स्वर (near-open vowel) या निम्न-समीप स्वर (near-low vowel) एक प्रकार की स्वर ध्वनि होती है जो लगभग विवृत स्वर की तरह हो, लेकिन जिसमें जिह्वा हल्की-सी वायु-प्रवाह के मार्ग में हो। उदाहरण के लिए "ऐ" (अन्तर्राष्ट्रीय ध्वन्यात्मक वर्णमाला में /æ/) ऐसा एक स्वर है।
कटवार (हरियाणा)
कटवार हरियाणा के भिवानी जिले का एक ग्राम पंचायत है।
भवभूषण मित्र
भवभूषण मित्र (उपाख्य "सत्यानन्द जगद्गुरु, स्वामी सत्यानन्द पुरी" ; २७ जनवरी, १८८१ – १९७०) भारतीय स्वतंत्रता संग्राम के क्रान्तिकारी थे जो सामजिक कार्य का त्याग कर मुक्तिसंग्रामी बन गये थे।
वे अलीपुर बम काण्ड में अभियुक्त बनाये गये थे। वे बहुत दिनों तक आत्मगोपन की स्थिति में रहे। बाद में मुम्बई बन्दरगाह से गिरफ्तार किये गये और एक अन्य मामले में भी उन पर अभियोग चला। बाद के समय में वे वे संन्यासी का जीवन जिये तथा स्वाधीनता आन्दोलन के क्रान्तिकारियों के लिये प्रत्यक्ष या परोक्ष रूप से प्रेरणा देते रहे।
भवभूषण मित्र का जन्म बलरामपुर में हुआ था जो अब बांग्लादेश के यशोर जिले में है।
नलिनी बाला देवी
नलिनी बाला देवी (२३ मार्च १८९८ – २४ दिसम्बर १९७७) असमिया भाषा की प्रसिद्ध कवयित्री थीं। वे अपनी राष्ट्रवादी तथा रहस्यवादी कविता के लिये प्रसिद्ध हैं। उनके साहित्यिक योगदान के लिये भारत सरकार ने १९५७ में उन्हें पद्मश्री से सम्मानित किया तथा १९६८ में उनकी काव्यकृति "अलकनन्दा" के लिये उन्हें साहित्य अकादमी पुरस्कार (असमिया) प्रदान किया गया।
पति की अकाल मृत्यु पर पाँच सन्तानों के साथ कष्टपूर्ण जीवन बिताना पड़ा। इसके बाद दुर्भाग्यबश उनके दो पुत्रों की भी अकाल मृत्यु हो गयी। इस वेदना से जर्जर उन्होने अपना जीवन ईश्वर को अर्पित कर दिया। उन्होने अपना समय वेद, गीता, उपनिषद और भागवत पुराण बके अध्ययन में लगाया। शैशव में अंकुरित सुप्त प्रतिभा अब जागृत हो उठी। विवाह के समय उनके श्वसुर ने उनको एक स्वर्ण कलम उपहार दिया था। बाद में उन्होने उस कलम का मान रखा। पिता के उपदेश और प्रेरणा ने उनके जीवन युद्ध में उनकी विजय सुनिश्चित की। मात्र दस वर्ष की आयु में 'पिता' नामक कवितार से उन्होने कवि जीवन में प्रवेश लिया।
कटवार (बिहार)
कटवार बिहार के सिवान जिले का एक ग्राम है। यह रुकुन्दीपुर ग्राम पंचायत, धरौन्धा तहसील के अधीन आता है।
लाउ द्वीपसमूह
लाउ द्वीपसमूह (Lau archipelago, Lau group) प्रशांत महासागर के दक्षिणी भाग में स्थित फ़िजी देश का एक द्वीपसमूह है जो कोरो सागर से पूर्व में स्थित है। प्रशासनिक रूप से यह लाउ प्रान्त में गठित है जो फ़िजी के पूर्वी विभाग में आता है। इसके अधिकतर द्वीप ज्वालामुखीय और ऊँचे हैं लेकिन कुछ दक्षिणी द्वीप कार्बोनेट (मूँगे) के कम ऊँचाई वाले द्वीप हैं।
भोगेश्वरी देवी फुकन
भोगेश्वरी देवी फुकन (१८७२ - १९४२) भारत की एक क्रांतिकारी महिला थीं जिन्होने 1942 ई. के भारत छोड़ो आन्दोलन के समय 70 वर्ष की वृद्धावस्था में असम में नौगाँव जिले के बेहरामपुर कस्बे में अंग्रेजों के विरुद्ध विद्रोह का नेतृत्व किया।
उन्होंने कस्बे की महिलाओं का संगठन बनाया तथा उन्हें घर की चहारदीवारी से बाहर आकर आन्दोलन में शामिल होने के लिए प्रोत्साहित किया। उनके नेतृत्व में विद्रोहियों ने अंग्रेज़ों द्वारा सील किए गए कांग्रेस कार्यालय का सील तोड़ा और कार्यालय पर अपना अधिकार कर लिया।
13 सितम्बर को विजयादशमी के दिन समारोह में एकत्रित भीड़ पर पुलिस दल ने अचानक आकर लाठियाँ बरसानी शुरू कर दीं। यह समाचार सुनते ही कस्बे की महिलाओं का नेतृत्व करती हुई भोगेश्वरी देवी तिरंगा हाथ में लेकर अंग्रेज सेना के सामने जा पहुँचीं। अंग्रेज कप्तान फिंस ने उग्र होती भीड़ को देखकर गोली चलाने का आदेश दे दिया। कुद्ध भोगेश्वरी देवी ने झपटकर झण्डे के डंडे से फिंस पर हमला कर दिया। घायल फिंस ने भोगेश्वरी देवी को गोलियों से छलनी कर दिया और वह महान वीरांगना 1942 में वीरगति को प्राप्त हो गईं।
कटवार, गोरखपुर
कटवार उत्तर प्रदेश के गोरखपुर जिले का एक ग्राम है। यह खजनी तहसील के अन्तर्गत्त आता है।
शुभा तोले
शुभा तोले (जन्म अगस्त १९६७) एक भारतीय न्यूरोसाइंटिस्ट है। प्रोफेसर और प्रमुख अन्वेषक है टाटा मूलभूत अनुसंधान संस्थान मुंबई, भारत में। उनके शोध अनुसंधान विकास और स्तनधारी मस्तिष्क के विकास की जांच शामिल है, और वह अपने काम के लिए कई पुरस्कार जीत चुकी है।
वह एक जीन की खोज के लिए प्रसिद्ध है जो हिप्पोकैम्पस, प्रमस्तिष्कखंड की उचित गठन, और मस्तिष्क के कोर्टेक्स के लिए महत्वपूर्ण है। और इससे ही २०१४ में लाइफ साइंसेज श्रेणी में इंफोसिस पुरस्कार जीता। वह विभिन्न वैज्ञानिक समूहों और समाज के एक सदस्य है।
शुभा तोले, १९६७ अगस्त में एक विपुल वैज्ञानिक परिवार में हुआ था। उनकी माँ डॉ. अरुणा पी तोले, एक व्यावसायिक चिकित्सक जो कैंसर रोगी के लिए बहुत कम लागत अभिनव कृत्रिम अंग, एड्स और उपकरणों के डिजाइन के लिए जिम्मेदार थी और उनकी पिता जो समीर, इलेक्ट्रॉनिक्स विभाग के अधीन एक संस्थान, भारत सरकार के निदेशक थे। उसकी बुनियादी शिक्षा के बाद, तोले ने सेंट जेवियर्स कॉलेज में जीवन विज्ञान और जैव रसायन अध्ययन करने के लिए मुंबई में जाने का फैसला किया।
उसकी एमएस और पीएचडी डिग्री के लिए, डॉ तोले कैलिफोर्निया प्रौद्योगिकी संस्थान में पूरा करने के लिए अमेरिका आई।
डॉ तोले अपने काम के लिए कई अनुदान और पुरस्कार प्राप्त हुआ है। प्रमुख वाहवाही से कुछ शामिल है जैसे
हरमनप्रीत कौर
हरमनप्रीत कौर (जन्म: ८ मार्च १९८९) एक हरफनमौला भारतीय महिला क्रिकेट खिलाड़ी हैं। २०१७ में इन्हें प्रतिष्ठित अर्जुन पुरस्कार से सम्मानित किया गया। नवंबर 2018 में, वह महिला ट्वेन्टी २० अंतरराष्ट्रीय मैच में शतक लगाने वाली भारत की पहली महिला बनीं।
इनका जन्म ८ मार्च १९८९ को पंजाब के मोगा में हुआ था। वह हर्मन्दर सिंह भुल्लर, वॉलीबॉल और बास्केटबाल खिलाड़ी और सतविंदर कौर के घर पैदा हुई थीं। उसके माता-पिता बपतिस्मा लेने वाले सिख हैं। उनकी छोटी बहन हेमजीत अंग्रेजी में स्नातकोत्तर हैं और मोगा में गुरु नानक कॉलेज में एक सहायक प्रोफेसर के रूप में काम करती हैं। उन्होंने मोगा में अपने निवास से 30 किलोमीटर दूर, जियान ज्योति स्कूल अकादमी में शामिल होने के बाद क्रिकेट खेलना शुरू किया, जहां उन्होंने कमलदेश सिंह सोढ़ी के तहत प्रशिक्षित किया। हरमन अपने करियर के प्रारंभिक दिनों में पुरुषों के साथ खेलते थे। वह 2014 में मुंबई चली गई जहां उन्होंने भारतीय रेलवे के लिए काम करना शुरू किया। हरमनप्रीत वीरेंद्र सहवाग से प्रेरित थे।
जिन्होंने २ टेस्ट, ८६ महिलाओं की एक दिवसीय अंतर्राष्ट्रीय और भारत के लिए ७७ ट्वेन्टी-२० अंतर्राष्ट्रीय मैच खेले है।
उन्होंने अपने एक दिवसीय अंतर्राष्ट्रीय करियर का आरम्भ ब्रेडमैन ओवल, बोवराल में खेला २००९ महिला क्रिकेट विश्वकप में मार्च २००९ में चिर प्रतिद्वंद्वी पाकिस्तान में महिलाओं के खिलाफ 20 साल की उम्र में बनाया है। मैच में उन्होंने 4 ओवर में 10 रन देकर गेंदबाजी की और भी अमिता शर्मा की गेंद पर अरमान खान का कैच लपका।
कटवार (छत्तीसगढ़)
कटवार छत्तीसगढ़ के कोरिया जिले का एक ग्राम पंचायत है।
कटवार (हिमाचल प्रदेश)
कटवार हिमाचल प्रदेश के चम्बा जिले का एक ग्राम पंचायत है। यह चौरा तहसील के अन्तर्गत्त आता है।
जिन्द कौर
महारानी जिन्द कौर (1817 – 1 अगस्त 1863) 1843 से 1846 तक सिख साम्राज्य की संरक्षिका थीं। वे महाराजा रणजीत सिंह के सबसे छोटी महारानी थीं। अन्तिम महाराजा दलीप सिंह उनके ही पुत्र थे। वे अपने सौन्दर्य, ऊर्जा तथा उद्देश्य के प्रति समर्पण के लिये प्रसिद्ध थीं। इसलिये उन्हें 'रानी जिन्दा' भी कहते थे। किन्तु उनकी प्रसिद्धि का मुख्य कारण अंग्रेजों का उनसे डरना है। अंग्रेज उनको पंजाब का मेस्सालिना (Messalina) कहा करते थे जिनके विद्रोह को दबाना अत्यन्त कठिन था।
महारानी जिन्द कौर पिंड चॉढ (सियालकोट, तसील जफरवाल) निवासी सरदार मन्ना सिंह औलख जाट की पुत्री थीं।
1843 ई. में जब दलीप सिंह गद्दी पर बैठा तो वह नाबालिग था, अतः जिन्दा रानी उसकी संरक्षिका बनीं। परन्तु वह इस पद भार को सम्भाल नहीं सकीं और 1845 ई. में प्रथम सिखयुद्ध छिड़ गया। जब 1846 ई. में लाहौर की संधि के द्वारा युद्ध समाप्त हुआ तो ज़िन्दाँ रानी दलीप सिंह की संरक्षिका बनी रहीं। परन्तु उनकी गतिविधियों के कारण ब्रिटिश सरकार उसे संदेह की दृष्टि से देखने लगी और 1848 ई. में षड्यंत्र रचने के अभियोग में उसे लाहौर से हटा दिया गया। द्वितीय सिखयुद्ध (1849 ई.) जिन कारणों से छिड़ा, उनमें एक कारण यह भी था। इस युद्ध में भी सिखों की हार हुई। युद्ध की समाप्ति पर दलीप सिंह को गद्दी से उतार दिया गया।
लाहौर का राजप्रबंध अंग्रेज़ी सरकार के हाथ आने पर अंग्रेजों ने उन्हें लाहौर ले जाकर पहले शेखूपुरा में नज़रबंद रखा, फिर 19 अगस्त 1849 को चुनार (उत्तर प्रदेश, जिला मिर्जापुर) के खुंटे में कैद किया। यहाँ से यह फ़कीरी वेश में कैद से निकल कर नेपाल चली गई और वहाँ सम्मान सहित रही। 1861 में महारानी जिन्दकौर अपने बेटों के दर्शन के लिए इंग्लैंड गयीं थीं। वहाँ 1 अगस्त 1863 को लंदन में इनका देहान्त हुआ था, तब वे 46 वर्ष की थीं। इनकी शव का दाह नासिकमें किया गया था।
ननि बाला देवी
ननिबाला देवी (1888 - 1967), भारत की एक प्रसिद्ध क्रांतिकारी थीं। बीसवीं सदी के दूसरे दशक में वे कलकत्ता, चन्द्रनगर व चटगाँव आदि नगरों में क्रांतिकारियों को आश्रय देने, उनके अस्त्र-शस्त्र रखने एवं गुप्तचर पुलिस को चकमा देने के कारण प्रसिद्ध हो गई थीं। बाद में वे 1917 ई. में फरार होकर पेशावर चली गई। परन्तु शीघ्र ही वहाँ वे गिरफ्तार कर ली गईं।
उदमी राम
उदमी राम सन् 1857 के प्रथम स्वतंत्रता संग्राम के दौर के महान क्रांतिकारी, देशभक्त तथा बलिदानी थे।
इनका जन्म लिबासपुर गाँव में हुआ था जो सम्प्रति हरियाणा के सोनीपत जिले में है। उदमी राम 1857 में अपने गाँव के नम्बरदार थे और देशभक्ति रग-रग में भरी हुई थी। उनको उसकी पत्नी सहित अंग्रेजों ने पीपल के पेड़ पर कीलों से ठोंक दिया था और 35 दिन तक भयंकर यातनाएं दी गईं और पानी मांगने पर पेशाब पिलाया गया। उनके सहयोगी मित्रों को बहालगढ़ चैंक पर सरेआम सड़क पर लिटाकर पत्थर के कोल्हू के नीचे बुरी तरह रौंद दिया था। उनके पिता को ही नहीं, पूरे गाँव को भयंकर सजा मिली और आज भी उस सजा को याद करके पूरा गाँव सिहर उठता है।
ढाका-इस्तांबुल फ्रेट कॉरिडोर
ढाका-इस्तांबुल फ्रेट कॉरिडोर एक अंतर्राष्ट्रीय रेल मार्ग परियोजना है। यह रेल मार्ग परियोजना बांग्लादेश,भारत,पाकिस्तान ,ईरान और तुर्की को जोड़ती है।भारत का पूर्वी डेडीकेटेड फ्रेट कॉरिडोर इस कॉरिडोर का एक हिस्सा है।  यह प्रस्तावित परियोजना ६,००० किलोमीटर दूरी के अंतराल में फैली हुई है। इस एकीकृत माल भाड़ा रेलवे नेटवर्क से निम्न देश जुड़ेंगे।  इस परियोजना का कोड है :ITI-DKD-Yयह माना जाता है कि एशिया प्रशांत क्षेत्र के व्यापार और आर्थिक विकास के लिए ढाका से एक ट्रान्स् कंटेनर माल ट्रेन बांग्लादेश, भूटान, भारत, नेपाल, पाकिस्तान, अफगानिस्तान, ईरान और तुर्की में इस्तांबुल तक पहुँचेगी। हालाँकि भूटान और अफगानिस्तान रेलवे मार्ग से जुड़े नहीं हैं। फिर भी भूटान को सड़क मार्ग से कोलकाता के लिए जोड़ा गया है और कंटेनर के द्वारा रेलवे स्टेशन क्वेटा से सड़क मार्ग से अफगानिस्तान में पहुँचाया जा सकता है। नेपाल का दक्षिणी शहर बीरगंज कोलकाता से भी इस गलियारे से जुड़ा हुआ है। इस प्रकार इस कॉरिडोर से अप्रत्यक्ष रूप से भूटान ,नेपाल और अफ़ग़ानिस्तान लाभान्वित होंगे।
फातमागुल
क्या क़ुसूर है फातमागुल का?(तुर्की भाषा:Fatmagül'ün Suçu ne?) तुर्की की एक अति लोकप्रिय टेलिविज़न शृंखला थी जिसका प्रसारण 16 सितंबर 2010 से 21 जून 2012 के बीच हुआ था। इस शृंखला में दिखाया गया है की कैसे एक बलात्कार पीड़िता विपरीत परिस्तिथियों से लड़कर एक शक्तिशाली लड़की में बदल जाती है और और उसकी नफरत कैसे प्यार में बदल जाती है। कार्यक्रम की लोकप्रियता को देखते हुए इस कार्यक्रम का प्रसारण भारत समेत 24 देशों में उनकी मातृभाषा में किया जा चुका है तथा प्राय हर देश में इसे अपार सफलता प्राप्त हुई है। भारत में इसे ज़िंदगी (टीवी चैनल) पर प्रसारित किया गया था।
यह कहानी फातमागुल नाम की एक लड़की के इर्द-गिर्द घूमती है जो कि तुर्की के एक गांव में अपने भाई रहमी और अपनी भाभी मुकद्दस के साथ रहती है। फातमागुल की सगाई आसपास के एक मछुआरे मुस्तफा के साथ हो जाती है और जल्दी ही उसकी शादी होने वाली होती है लेकिन, एक रात उसके साथ 3 अमीर लड़के नशे की हालत मे बलात्कार करते हैं। उन लडकों के साथ एक लड़का जिसका नाम केरिम भी था। केरिम उसके साथ बलात्कार तो नहीं करता पर उसे यह भी पता नहीं चलता कि उसके सामने क्या हो रहा है क्योंकि वह नशे में होता हैं। इस धारावाहिक में तब अचानक ऐसा मोड़ आता है जब केरिम की शादी फातिमा गुल से हो जाती है और वह उसे इंसाफ दिलाने की हर संभव कोशिश करता है।
बेरेन सात, एंगिन आक्युरेक, कान टशनेर, फिरत चलिक, बुग़रा गुलसोय तथा सेदा गुवेन द्वारा मुख्य भूमिकाएं निभाई गई हैं|
भारत, पाकिस्तान, फ्रांस, ग्रीस, रोमानिया, युक्रेन, मिस्र, इंडोनेशिया, ईरान, अफग़ानिस्तान आदि देशों में फातमागुल को स्थानीय भाषाओं में डब करके दिखाया जा चुका है|
पाकिस्तान की दूसरी सबसे लोकप्रिय तुर्की श्रृंखला थी, जो कि 2013 में शीर्ष पर चल रहे ज़िंदगी गुलज़ार है, कंकड़ और अौन-जा़रा जैसे पाकिस्तानी शो से ऊपर थी। पाकिस्तानी शहरी और ग्रामीण बाजार में 2.5 करोड़ से ऊपर दर्शकों की संख्या के साथ सीरीज की औसत रेटिंग 6.4 दर्ज हुई थी। इश्क़ ए ममनू, फरीहा, और मेरा सुल्तान भी पाकिस्तान में अति लोकप्रिय तुर्की धारावाहिक हैं|
भारत में फातमागुल, फेरिहा के बाद दूसरा तुर्की धारावाहिक था, जिसे भारतीय दर्शकों ने काफी पसंद किया और सराहना की| इसी सफलता को देखते हुए इसका भारतीय रूपांतरण बनाया जा रहा है|
भाषा की राजनीति
भाषा की राजनीति करने वाले लोग भाषाई मतभेद उत्पन्न कर उसका राजनीतिक लाभ उठाते हैं। सामान्यतः भाषा की राजनीति राजनेताओं द्वारा की जाती है। जिसमें कई नेता चाहे वे किसी अन्य भाषा में आम तौर पर बात करते हों, लेकिन जनता के सामने उनकी भाषा में बात करते हैं, जिससे जनता को विश्वास हो कि वह नेता उन्हीं का है। इस तरह का कार्य नेता अपना रिश्ता जनता से जोड़ने के लिए करते हैं। इसके अलावा भी कई प्रकार से भाषा की राजनीति की जाती है।
किसी भी देश में उसकी भाषा के संरक्षण और विकास के लिए यह आवश्यक है कि उसी भाषा में सरकार कार्य करे और सभी सुविधाओं को भी उसी भाषा में प्राप्त किया जा सके। इस कारण हर देश में आधिकारिक भाषा चुना जाता है। जिससे उसी भाषा में सरकार कार्य कर सके। यह भाषा उस देश में सबसे अधिक लोगों द्वारा बोली, समझी जाती है या उस देश में निर्मित भाषा होती है। लेकिन कुछ देशों में एक से अधिक भाषाओं के बोले और समझे जाने व कई भाषाओं का जन्म स्थान होने के कारण आधिकारिक भाषा चुनने में समस्या उत्पन्न होती है।
यदि कोई ऐसे देश की सरकार अपने देश की किसी भाषा को आधिकारिक भाषा बना ले तो विपक्ष में, मुख्य रूप से दूसरे भाषी क्षेत्रों में रहने वाले राजनीतिक दल इसका विरोध करते हैं। जिससे दूसरे भाषी लोग विपक्ष को आने वाले चुनाव में मत दे सकें। अपने चुनावी कार्यक्रमों में भी इसे ही मुद्दा बनाते हैं, जिससे इस बात को कोई न भूले और मुद्दे को और भी गंभीर बनाया जा सके।
कई भाषाएँ राष्ट्र से जुड़ी होती हैं। अपने आप को देश से जुड़ा दिखाने और मातृ भूमि से प्रेम दिखाने के लिए भी कई लोग उस देश से जुड़ी भाषा बोलते हैं और उसका प्रचार करते हैं। यह अपने देश की भाषा के संरक्षण के लिए भी आवश्यक है और उस भाषा को बोलने वाले लोगों का इससे समर्थन और सहायता भी प्राप्त होता है।
कॅथ्रीन डॉयर सुलिवन
कॅथ्रीन डॉयर सुलिवन का जन्म ३ अक्टूबर १९५१ को हुआ था। वह अमेरिकन भूविज्ञानी और NASA की अंतरिक्ष यात्री थी। उनका जन्म न्यू जर्सी के पैटरसन शहर में हुआ था। उन्होंने १९६९ में अपनी ग्रेजुएशन कैलिफ़ोर्निया के वुडलैंड हिल्स ज़िले के विलियम होवार्ड टाफ्ट हाई स्कूल से प्राप्त की। १९७३ में कैलिफोर्निया विश्वविद्यालय से उन्हें पृथ्वी विज्ञान में विज्ञान स्नातक की डिग्री से सम्मानित किया गया। और १९७८ में भूविज्ञान में उन्होंने पीएच.डी हासिल की डलहौजी विश्वविद्यालय से। जब वह डलहौजी में थी तब उन्होंने कई समुद्र विज्ञान अभियानों में भाग लिया, अटलांटिक और प्रशांत महासागरों की गहराई का भी अधयन्न किया। १९८८ में सुलिवन एक समुद्र विज्ञान अधिकारी के रूप में अमेरिकी नौसेना रिजर्व में शामिल हुई और २००६ में कप्तान के रूप में रिटायर हुई। उन्होंने राष्ट्रीय समुद्रीय और वायुमंडलीय प्रशासन के लिए मुख्य वैज्ञानिक के रूप में कार्य किया। और नासा से पहले, सुलिवन ने एक समुद्र विज्ञानी के रूप में अलास्का में काम किया। ११ अक्टूबर १९८४ में, सुलिवन ने पहली बार अंतरिक्ष यान के बाहर पृथ्वी के वायुमंडल से परे गतिविधि की अपने अंतरिक्ष शटल चुनौती के दौरान जो की प्रशंसनीय थी। सुलिवान और मिशन विशेषज्ञ डेविड लीस्त्मा ने ३.५ घंटे की अंतरिक्ष सैर की जिसमे उन्होंने एक डिजाइन संचालित किया जो की यह पर्दर्शित करता था की उपग्रह कक्ष में ईंधन भरा जा सकता है। उनके आठ दिन के मिशन के दौरान चालक दल ने पृथ्वी विकिरण बजट सैटेलाइट तैनात की जिसमे उन्होंने पृथ्वी की वैज्ञानिक अवलोकन OSTA-3 पल्लेट के साथ आयोजित किया।अप्रैल १९९० में सुलिवन ने STS-31 पर चालक दल के रूप में कार्य किया जो की २४ अप्रैल, १९९० को कैनेडी स्पेस सेंटर, फ्लोरिडा से निकला था। अपने पांच दिवसीय मिशन के दौरान अंतरिक्ष शटल डिस्कवरी पर सवार चालक दल के सदस्यों ने हबल स्पेस टेलीस्कोप तैनात की और भारहीनता के प्रभाव और चुंबकीय क्षेत्र का आयोजन चाप भी देखा। उन्होंने बहुत से कैमरों को ,कार्गो खाड़ी कैमरों आइमैक्स ३८० मील की दूरी के अपने रिकॉर्ड की स्थापना की ऊंचाई से पृथ्वी की टिप्पणियों की स्थापना की। उन्होंने पृथ्वी के ७६ ग्र्हस्थल १२१ घंटो में पूरे किये और २९ अप्रैल १९९० को एडवर्ड्स एयर फोर्स बेस, कैलिफोर्निया को उतरा। डॉ सुलिवन ने STS-45 के मिशन में पेलोड के कमांडर के रूप में सेवा की जो की पहला स्पेसलैब मिशन था जो की ग्रह पृथ्वी के लिए नासा के मिशन को समर्पित किया गया था। कॅथ्रीन डॉयर सुलिवन ने १९९३ में NASA को छोड़ने से पहले उन्होंने तीन अंतरिक्ष शटल मिशन पर उड़ान भरी और अंतरिक्ष में ५३२ घंटे लॉग इन किया।
बेव विल्सन
बेव विल्सन () एक ऑस्ट्रेलियाई महिला क्रिकेट टीम की पूर्व महिला क्रिकेट खिलाड़ी है, जो ऑस्ट्रेलिया के लिए १९७० के दशक में एक दिवसीय अंतर्राष्ट्रीय मैच और टेस्ट क्रिकेट मैच खेला करती थी।
राइली थॉम्पसन
राइली थॉम्पसन () एक ऑस्ट्रेलियाई महिला क्रिकेट टीम की पूर्व महिला क्रिकेट खिलाड़ी है, जो ऑस्ट्रेलिया के लिए १९७० के दशक में एक दिवसीय अंतर्राष्ट्रीय मैच और टेस्ट क्रिकेट मैच खेला करती थी।
लोरेन हिल
लोरेन हिल () एक ऑस्ट्रेलियाई महिला क्रिकेट टीम की पूर्व महिला क्रिकेट खिलाड़ी है, जो ऑस्ट्रेलिया के लिए १९७० के दशक में एक दिवसीय अंतर्राष्ट्रीय मैच और टेस्ट क्रिकेट मैच खेला करती थी।
वेंडी वीयर वेरको
वेंडी वीयर वेरको () एक ऑस्ट्रेलियाई महिला क्रिकेट टीम की पूर्व महिला क्रिकेट खिलाड़ी है, जो ऑस्ट्रेलिया के लिए १९७० के दशक में एक दिवसीय अंतर्राष्ट्रीय मैच और टेस्ट क्रिकेट मैच खेला करती थी।
मेरी कोर्निश
मेरी कोर्निश () एक ऑस्ट्रेलियाई महिला क्रिकेट टीम की पूर्व महिला क्रिकेट खिलाड़ी है, जो ऑस्ट्रेलिया के लिए १९७० के दशक में एक दिवसीय अंतर्राष्ट्रीय मैच और टेस्ट क्रिकेट मैच खेला करती थी।
धोद
धोद, 2002 में फ़्रान्स में में शुरू किया गया एक संगीत समूह है और इसके निर्देशक रहीस भारती है जो राजस्थान, भारत के संगीतकारों को एक साथ लाते है।
धोद का नाम रहीस भारती के मूल गांव से आता है। यह समूह संगीतकारों, पारंपरिक नर्तकियों (घूमर नृत्य), फकीरों, अग्नि-भक्षी, गायकों, पारंपरिक तबला, ढोलक, हारमोनियम, कारटेल, भपंग, भारतीय यहूदी वीणा), कलाबाजों और कवियों से बना है।
प्रशिक्षण हर्मोनिया मुंडी लेबल द्वारा हस्ताक्षरित किया गया है।
2000 में रहीस भारती कोर्सिका गए, जहां वो अपने पारंपरिक संगीत से अवगत कराना चाहते थे, और पहले से ही धोद ग्रुप की कल्पना कर रहे थे। इसके बाद उन्होंने जल्द अन्य भारतीय संगीतकारों में लाया। इस तरह उन्होंने 2002 में धोद समूह को पारंपरिक राजस्थानी संगीत के प्रदर्शन के लिए बनाया गया। इस संगीत समूह के मंच पर संगीतकार, नर्तक, अग्नि-भक्षी, कलाबाज और फकीर शामिल हैं।
धोद ने 110 से अधिक देशों में 1,500 से अधिक संगीत कार्यक्रमों का आयोजन किया है। समूह ने अंतर्राष्ट्रीय कार्यक्रमों में भी आयोजन किया है। समूह ने फ्रांस के पूर्व राष्ट्रपति फ्रांस्वा होलान्द, भारत के राष्ट्रपति ए॰ पी॰ जे॰ अब्दुल कलाम, तथा प्रधानमंत्री नरेंद्र मोदी के लिए कैरोसेल डु लौवर में प्रदर्शन किया है।
समूह नियमित रूप से अन्य कलाकारों के साथ मंच साझा करता है और होसिन बौकेला40, एस्मा रेडजेपोवा, डीगो कारास्को, रोमानो ड्रोम, ओरचेस्ट्रा दी पियाज़ा विट्टोरिओ सासा के साथ प्रदर्शन किया है। उन्होंने मैथ्यू चीडिड के साथ भी मंच साझा किया है।
2007 में, समूह ने मध्य यूरोप, स्पेन (फ्लेमेंको) और राजस्थान के जिप्सियों द्वारा एक साथ संगीत लाते हुए शो ला रूट डे फिल्स डू वेंट में भाग लिया।
समूह टुर आधारित है, जहाँ रहीस भारती रहते हैं और राजस्थान में भी है, जहाँ अधिकांश संगीतकार रहते हैं।
जान लुम्स्डेन
जान लुम्स्डेन () एक ऑस्ट्रेलियाई महिला क्रिकेट टीम की पूर्व महिला क्रिकेट खिलाड़ी है, जो ऑस्ट्रेलिया के लिए १९७० के दशक में एक दिवसीय अंतर्राष्ट्रीय मैच और टेस्ट क्रिकेट मैच खेला करती थी।
करेन प्राइस
करेन प्राइस () एक ऑस्ट्रेलियाई महिला क्रिकेट टीम की पूर्व महिला क्रिकेट खिलाड़ी है, जो ऑस्ट्रेलिया के लिए १९७० के दशक में एक दिवसीय अंतर्राष्ट्रीय मैच और टेस्ट क्रिकेट मैच खेला करती थी।
जूली स्टॉकटन
जूली स्टॉकटन () एक ऑस्ट्रेलियाई महिला क्रिकेट टीम की पूर्व महिला क्रिकेट खिलाड़ी है, जो ऑस्ट्रेलिया के लिए १९७० के दशक में एक दिवसीय अंतर्राष्ट्रीय मैच और टेस्ट क्रिकेट मैच खेला करती थी।
जेनेट ट्रेडरी
जेनेट ट्रेडरी () एक ऑस्ट्रेलियाई महिला क्रिकेट टीम की पूर्व महिला क्रिकेट खिलाड़ी है, जो ऑस्ट्रेलिया के लिए १९७० के दशक में एक दिवसीय अंतर्राष्ट्रीय मैच और टेस्ट क्रिकेट मैच खेला करती थी।
वेंडी हिल्स
वेंडी हिल्स () एक ऑस्ट्रेलियाई महिला क्रिकेट टीम की पूर्व महिला क्रिकेट खिलाड़ी है, जो ऑस्ट्रेलिया के लिए १९७० के दशक में एक दिवसीय अंतर्राष्ट्रीय मैच और टेस्ट क्रिकेट मैच खेला करती थी।
केरी मोर्टिमर
केरी मोर्टिमर () एक ऑस्ट्रेलियाई महिला क्रिकेट टीम की पूर्व महिला क्रिकेट खिलाड़ी है, जो ऑस्ट्रेलिया के लिए १९७० के दशक में एक दिवसीय अंतर्राष्ट्रीय मैच और टेस्ट क्रिकेट मैच खेला करती थी।
केरी लिन्न मोर्टिमर का जन्म जुलाई 30, 1955 को एडलीड, साउथ ऑस्ट्रेलिया में हुआ था।
अनुराधा टी. के.
अनुराधा टी. के. एक भारतीय महिला हैं। वह भारतीय विज्ञानक अनुसंधान केंद्र (इसरो) में पहली औरत हैं जिन्हें 2011 में अभियान (जीसैट 12) का निर्देशक बनाया गया।  अनुराधा टी. के.  ने अपनी ग्रेजुएशन की पढ़ाई युवीसीई, बंगलोर से की। इसी वर्ष उन्हें इसरो में नौकरी मिल गई। इसरो में आने से ही उनकी सफलताओं की कहानियाँ जारी हैं।
अनुराधा टी.के. जन्म बेंगलुरु, कर्नाटक में हुआ था। उन्होंने बैंगलोर में यूनिवर्सिटी विश्वेश्वराय कॉलेज ऑफ इंजीनियरिंग में इलेक्ट्रॉनिक्स में स्नातक की उपाधि प्राप्त की। उन्होंने १५ जुलाई, २०११ को सतीश धवन अंतरिक्ष केंद्र से अंतरिक्ष में जीएसएटी -१२ उपग्रह को लॉन्च करने में महत्वपूर्ण भूमिका निभाई थी। परियोजना निदेशक के रूप में, उन्होंने जीएसएटी -१०, जीएसएटी -९, जीएसएटी -१७ और जीएसएटी -१८ संचार उपग्रहों के प्रक्षेपण का भी निरीक्षण किया। उनकी विशेषता उपग्रह जांच प्रणाली है जो अंतरिक्ष में एक बार उपग्रह चला जय तो उनके प्रदर्शन पर नज़र रखती है। अनुराधा इसरो में अपने खोज समूह की निर्देश हैं और वह इस समूह में इकलौती औरत हैं। हाल ही में हुए एक इंटरव्यु  में उन्होंने कहा कि उन्हें कभी कभी यह भूल जाता है कि वे एक औरत हैं क्यूंकि उन्हें उन्हें औरत होने के नाते इसरो में कोई विशेष सम्मान नहीं मिलता।
सागरगत ज्वालामुखी
सागरगत ज्वालामुखी (submarine volcanoes) सागर और महासागरों में पृथ्वी की सतह पर स्थित में चीर, दरार या मुख होते हैं जिनसे मैग्मा उगल सकता है। बहुत से सागरगत ज्वालामुखी भौगोलिक तख़्तों के हिलने वाले क्षेत्रों में होते हैं, जिन्हें मध्य-महासागर पर्वतमालाओं के रूप में देखा जाता है। अनुमान लगाया गया है कि पृथ्वी पर उगला जाने वाला 75% मैग्मा इन्हीं मध्य-महासागर पर्वतमालाओं में स्थित सागरगत ज्वालामुखियों से आता है। हालांकि अधिकतर सागरगत ज्वालामुखी सागरों और महासागरों की गहराईयों में होते हैं, कुछ कम गहराई वाले पानी में भी मिलते हैं और इनके विस्फोटों में सामग्री वायुमंडल में उछाली जा सकती है। भूवैज्ञानिक अनुमान लगाते हैं कि सागरगत ज्वालामुखियों की संख्या 10 लाख से अधिक है, जिनमें से लगभग 75,000 सागर-फ़र्श से 1 किमी अधिक ऊँचा उठते हैं।
यह भी पाया जाता है कि सागर-फ़र्श पर स्थित जलतापीय छिद्र (hydrothermal vents), जिन से गरम जल बाहर निकलता रहता है और जो अपने इर्द-गिर्द जीवों के पनपने का स्थान देते हैं, अक्सर सागरगत ज्वालामुखियों के पास पाए जाते हैं।
मध्य-पूर्वी ओशियानी भाषाएँ
मध्य-पूर्वी ओशियानी भाषाएँ (Central–Eastern Oceanic languages) ओशियानी भाषा-परिवार की एक शाखा है, जो स्वयं ऑस्ट्रोनीशियाई भाषा-परिवार की एक शाखा है।
मध्य ओशियानी भाषाएँ
मध्य ओशियानी भाषाएँ (Central Oceanic languages, Central Pacific languages) या फ़िजियाई-पॉलिनीशियाई भाषाएँ (Fijian–Polynesian languages) ओशियानी भाषा-परिवार की मध्य-पूर्वी ओशियानी नामक शाखा की एक उपशाखा है। ओशियानी भाषा-परिवार स्वयं ऑस्ट्रोनीशियाई भाषा-परिवार की एक शाखा है।
रॉस इत्यादि (2002) के अनुसार इस परिवार की भाषाएँ इस प्रकार वर्गीकृत हैं:
एक-दूसरे की तुलना में पश्चिमी फ़िजीयाई भाषाएँ रोतुमाई से अधिक सम्बन्धित है और पूर्वी फ़िजियाई भाषाएँ पॉलिनीशियाई भाषाओं से, लेकिन आधुनिक सम्पर्क के कारण पश्चिमी फ़िजीयाई और पूर्वी फ़िजियाई एक-दूसरे के क़रीब आती चली गई हैं। रोतुमाई भाषा पर पॉलिनीशियाई भाषाओं का प्रभाव है।
फावज़ीह खलीली
फावज़ीह खलीली () (जन्म ; १० अक्तूबर १९५८, मद्रास, भारत) एक पूर्व भारतीय महिला क्रिकेट खिलाड़ी है जो भारत की राष्ट्रीय महिला क्रिकेट टीम के लिए टेस्ट और एक दिवसीय अंतरराष्ट्रीय क्रिकेट मैचों में खेला करती थी। फावज़ीह घरेलू क्रिकेट तमिलनाडु के लिए खेला करती थी। इन्होंने कुल अपने कैरियर में ८ टेस्ट और १३ अंतरराष्ट्रीय वनडे मैच खेले थे।
नित्या मेनन
नित्या मेनन एक भारतीय फिल्म अभिनेत्री और पार्श्व गायक है। उसनेकन्नड़, मलयालम, तेलुगूऔर तमिल में अभिनय किया है। उसने तेलुगू फिल्मों "गुंडे जारी गलांथीयंड" और "मल्ली मल्ली इधी  रानी रोजू" के लिए 2 फिल्मफेयर पुरस्कार जीते हैं। संदीप (गोदह)
नित्या मेनन का जन्म बैंगलोर, कर्नाटक में हुआ था और मणिपाल इंस्टीट्यूट ऑफ संचार से पत्रकारिता में अध्ययन किया। उसने एक बार एक साक्षात्कार में कहा कि वह अभिनेत्री बनना नहीं, बल्कि एक पत्रकार बनना चाहती थी, चूंकि वह "एक आदर्शवादी" थी। लेकिन महसूस किया कि पत्रकारिता अब वह नहीं था "जो कभी यह हुआ करता था।"उसने फिर एक फिल्मकार बनने का फैसला किया,चूंकि वह अपने विचार "फिल्मों के माध्यम से बेहतर "व्यक्त कर सकती थी। और उसने पुणे में छायांकन में  एक पाठ्यक्रम में  'दाखिला ले लिया। प्रवेश परीक्षा के दौरान उसकी मुलाकात नंदिनी रेड्डी से हुई, जिसने उस को "ब्रेनवाश" किया  और उसे अभिनय को अपना लेने के लिए आश्वस्त किया। नंदिनी रेड्डी बाद में निर्देशक बन गई और अपनी पहली परियोजना में मुख्य महिला भूमिका के लिए नित्या को हस्ताक्षर किया।
तोमानीवी पर्वत
तोमानीवी पर्वत (Mount Tomanivi), जो पहले विक्टोरिया पर्वत (Mount Victoria) कहलाता था, प्रशांत महासागर में स्थित फ़िजी देश का सबसे ऊँचा पर्वत है। यह उस देश के विति लेवु द्वीप की उत्तरी उच्चभूमियों में खड़ा है और वास्तव में एक मृत ज्वालामुखी है। विति लेवु द्वीप की मुख्य नदियाँ - रेवा नदी, नवुआ नदी, सिन्गातोका नदी और बा नदी - इसी पर्वत की ढलानों से शुरु होती हैं।
लोमइवीती द्वीपसमूह
लोमइवीती द्वीपसमूह (Lau archipelago, Lau group) प्रशांत महासागर के दक्षिणी भाग में स्थित फ़िजी देश का एक द्वीपसमूह है। प्रशासनिक रूप से यह लोमइवीती प्रान्त में गठित है जो फ़िजी के पूर्वी विभाग में आता है। इसके 7 मुख्य और कई अन्य छोटे द्वीप हैं। इस द्वीपसमूह का सबसे बड़ा शहर 3,745 लोगों (सन् 1996 अनुमान) की आबादी वाला लेवुका है जो फ़िजी का सबसे पहला आधुनिक नगर था और सन् 1871 -1877 काल में देश की राजधानी भी रहा।
कोरो सागर
कोरो सागर (Koro Sea) प्रशांत महासागर का एक सागर है। इसके पश्चिम में फ़िजी का विति लेवु द्वीप और पूर्व में फ़िजी का ही लाउ द्वीपसमूह स्थित है। सागर का नाम लोमइवीती द्वीपसमूह के कोरो द्वीप पर पड़ा है।
तावुआ, फ़िजी
तावुआ (Tavua) प्रशांत महासागर के फ़िजी देश का एक नगर है। यह विति लेवु द्वीप के पश्चिमोत्तरी भाग में स्थित है। प्रशासनिक रूप से यह फ़िजी के पश्चिमी विभाग के बा प्रान्त का भाग है।
सनाढ्य ब्राह्मण
सनाढ्य का शाब्दिक अर्थ दो शब्दों से मिलकर बना है,सन्+आढय जिसका अर्थ सन् अर्थात तप और आढ्य अर्थात ब्रम्हा। ब्रम्हा के तप से उत्पन्न ब्राम्हण और तपस्या में रत रहने बाले अर्थात तपस्वी। ये ब्राह्मण मुख्यत: ब्रज क्षेत्र, पूर्वी राजस्थान के भरतपुर धौलपुर करौली अलवर, जयपुर, सवाई माधोपुर,दौसा गंगा यमुना नदियों के आस पास के क्षेत्रों में रहते हैं। सनाढ्य ब्राह्मण के प्रमुख गोत्र रावत, भारद्वाज,पचोरी, सहारिया ज्योतिषी,लवानिया, तिवारी, विधोलिया, कामवार, त्रिगुणायत, मराइया आदि हैं।
कुमारगुप्त द्वितीय
कुमारगुप्त द्वितीय प्राचीन भारत में तीसरी से पाँचवीं सदी तक शासन करने वाले गुप्त राजवंश का राजा था। इनकी राजधानी पाटलीपुत्र थी जो वर्तमान समय में पटना के रूप में बिहार की राजधानी है।
कुमारगुप्त तृतीय
यह प्राचीन भारत के प्रसिद्ध गुप्त राजवंश का राजा था।
विष्णुगुप्त (गुप्त वंश)
यह प्राचीन भारत के प्रसिद्ध गुप्त राजवंश का राजा था।
यह गुप्ता राजवंश में कुमार गुप्त और स्कंदगुप्त के बाद का शासक था
वैन्यगुप्त
यह प्राचीन भारत के प्रसिद्ध गुप्त राजवंश का राजा था।वैनगुप्त (संस्कृत: वैन्यगुप्त) गुप्त वंश के कम ज्ञात राजाओं में से एक थे।
वह नालंदा में खोजी गई खंडित मिट्टी की सीलिंग और गुप्तागर तांबे की प्लेट शिलालेख गुप्ता युग 188 (507 सीई) से ज्ञात है। आर सी मजूमदार उन्हें पुरुगुप्त के पुत्र के रूप में मानते हैं। नालंदा खंडित मिट्टी में सीलिंग में उन्हें महाराजाधिरजा और एक परमाभावता (विष्णु के भक्त उपासक) के रूप में वर्णित किया गया है, जबकि गुनीघार तांबे की प्लेट शिलालेख उन्हें महाराजा और भगवान महादेव पदानुध्यतो (शिव के भक्त) के रूप में उल्लेख करता है। [1]
भानुगुप्त
यह प्राचीन भारत के प्रसिद्ध गुप्त राजवंश का राजा था। इनका उल्लेख केवल एरण शिलालेख में तथा मञ्जुश्रीमूलकल्प नामक क्रिया-तन्त्र ग्रन्थ में मिलता है।
भानु गुप्त भारत पर राज्य करने वाले प्रसिद्ध गुप्त राजवंश के प्रारम्भिक गुप्त सम्राटों में से एक था। प्रथम सती होने का प्रमाण 510 ई. के भानु गुप्त के एरण के अभिलेख से मिलता है, जिसमें किसी भोजराज नामक सेनापति की मृत्यु पर उसकी पत्नी के सती होने का उल्लेख है।
'एरण' जो कि मध्य प्रदेश के सागर जिले में विदिशा के निकट बेतवा नदी के किनारे स्थित है। वहाँ से एक अभिलेख प्राप्त हुआ है, जो 510 ई. का है। इसे भानुगुप्त का अभिलेख कहते हैं।